**DĖL GATVIŲ PAVADINIMŲ KEITIMO IR PANAIKINIMO**

2019 m. sausio 24 d. Nr. T2-

## Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, ir atsižvelgdama į komisijos dėl pavadinimo gyvenamosios vietovės gatvei suteikimo, keitimo ar panaikinimo 2019-01-08 posėdžio protokolą Nr. DK-6, Savivaldybės taryba n u s p r e n d ž i a:

1. Panaikinti Daukniūnų k., Panevėžio sen., Panevėžio r., įregistruotos gatvės pavadinimą – Lokupės.

2. Pakeisti Daukniūnų k., Panevėžio sen., Panevėžio r., Taikos gatvės geografines charakteristikas pagal pateiktą schemą (1 priedas).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Rita Rapkevičienė

2019-01-08

Panevėžio rajono savivaldybės tarybai

# **AIŠKINAMASIS RAŠTAS DĖL SPRENDIMO ,,DĖL GATVIŲ**

# **PAVADINIMŲ KEITIMO IR PANAIKINIMO“ PROJEKTO**

2019 m. sausio 8 d.

Panevėžys

**Projekto rengimą paskatinusios priežastys.**

Nuo 2011 m. sausio 1 d. teisiškai registruojant kitos paskirties, žemės ūkio (su juose esančiais statiniais), sodo sklypus, pastatus bei norint deklaruoti gyvenamąją/verslo vietą, reikalinga suteikti pastatams adresus. Adresai suteikiami Savivaldybės administracijos direktoriaus įsakymu po to, kai Adresų registre įregistruojama gatvė. Tik esant gatvių kodams galima nekilnojamojo turto registracija   
VĮ Registrų centre bei asmenų gyvenamosios vietos deklaravimas konkrečiu adresu.

**Sprendimo projekto esmė ir tikslai.**

Vadovaudamasi Pavadinimų gatvėms, pastatams, statiniams ir kitiems objektams suteikimo, keitimo ir apskaitos tvarkos aprašu, patvirtintu Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57, gatvių pavadinimus tvirtina Savivaldybės taryba. VĮ Registrų centras įregistruoja gatvės pavadinimą Gatvių bei adresų registre ir suteikia kodą.

**Kokių pozityvių rezultatų laukiama.**

Atsižvelgiant į komisijos dėl pavadinimo gyvenamosios vietovės gatvei suteikimo, keitimo ar panaikinimo 2019-01-08 posėdžio protokolą Nr. DK-6 siūloma patikslinti Daukniūnų k., Panevėžio sen., Taikos gatvės geografines charakteristikas, panaikinti Daukniūnų k., Panevėžio sen., įregistruotos Lokupės gatvės pavadinimą.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus šį projektą, jokie teisės aktai nekeičiami.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Nėra.

Vyr. specialistė Rita Rapkevičienė